《陈明卿太史招同李烟客集古南池》
明代·区大纬

黄鹂日日啭高枝，正是天涯倾盖时。风约露荷香淡淡，月窥檐树影离离。

千秋重见南池宴，永夜频传北海卮。解却兰舟相借问，西山宁负白云期。

作者简介：区大纬，字文炳，号五象山人。香山人。明思宗崇祯间贡生，授浙江安吉州同知，迁中书舍人，升虞部主政。乞归养。著有《纪漫草》、《续漫草》。清光绪《香山县志》卷一三、清陈伯陶编《胜朝粤东遗民录》卷二有传。